අදාළ වාර්තාව මගින් අනාවරණ වී ඇත්තේ 2013 වසරේ නැවත පදිංචි කිරීම් වෙනුවෙන් ලබාදුන් ඇතැම් භූමි ප්‍රමාණයන් ඉක්මවා වනාන්තරය හෙළි පෙහෙළි කර ඇති බවයි.අවතැන්වූවන් නැවත පදිංචි කිරීම වෙනුවෙන් මරිච්චිකඞ්ඩි සිට සිලාවතුර දක්වා මාර්ගයේ 23 වන කිලෝමීටර් කණුවේ සිට 29 වන කිලෝමීටර් කණුව දක්වා වන සංරක්ෂණයට අයත් ඉඩම් නිසි තක්සේරුවකින් තොරව මුදාහැර තිබීම කණගාටුවට කරුණක්. 2009 වසර වනවිටත් සම්පූර්ණයෙන්ම වනයෙන් වැසී තිබූ අදාළ ප්‍රදේශය වසර 5 ක් තුළ ජනාවාසයක් බවට පත්ව තිබෙනවා. 1978 වසරේ මිනින්දෝරු දෙපාර්තමේන්තුව සැකසූ සිතියම්වලින්ද පැහැදිලි වන්නේ මෙම ප්‍රදේශයේ ජනාවාස නොපැවති බවයි.